stanford-oval/wikipedia huggingface dataset:
בדיקת אולטרסאונד דופלר
שימושים לבדיקת דופלר > דופלר וסקולרי

מסייע לאתר פתולוגיות במערכת כלי הדם. הבדיקה מאפשרת לאתר הצירויות וחסימות בכלי דם. נפוצה בדיקת דופלר לעורק הקרוטיד לבדיקת אספקת הדם לראש. בדרך כלל יבוצע אולטרסאונד דופלר לפני הליכים כירורגיים כדי לקבל מידע נוסף טרם ההליך. דרך נוספת לשימוש בדופלר וסקולרי היא מעקב לאורך כלי דם והאזנה לגלי הקול; אם לא נשמע קול, ניתן לדעת כי קיימת חסימה.
בדיקת דופלר לעורק הקרוטיד נמצאת בשימוש נרחב. הבדיקה מאפשרת לאמוד את נפח ומהירות זרימת הדם למוח, ולהסיק מכך על התכנות או הסבר לבעיות רפואיות לרבות בעיות נוירולוגיות, בעיות ראייה, בעיות שיווי משקל והצרות העורק.
שימושים לבדיקת דופלר > דופלר כלייתי

בדיקת דופלר הנמצאת בשימוש נרחב, היות שהיא מצליחה לקלוט כלי דם כלייתיים בקלות ומשמשת להערכת פרפוזיה. ניתן להשתמש בבדיקה לזיהוי זרימת דם בעורק הכלייתי ובעורקים הבין אונתיים בכליה. הבדיקה מאפשרת לאתר פקטורים שעלולים להעיד על סיכון לפתולוגיות.
שימושים לבדיקת דופלר > אקוקרדיוגרפיה

בדיקה זו משמשת להערכת זרימת הדם אל, בתוך ומחוץ ללב. בעת ביצוע הבדיקה יש לוודא כי המתמר נמצא בקו מקביל ככל הניתן לכיוון זרימת הדם. בדיקה זו מאפשרת להעריך את מבנה ותפקוד המסתמים, לגלות זרימת דם אבנורמלית בין צידי הלב ולחשב את תפוקת הלב.
שימושים לבדיקת דופלר > מוניטור דופלר עוברי

משמש להצגת דופק עוברי. השימוש במוניטור זה הוא בעיקר דרך האזנה ולא בצורה גרפית, לכן הוא מכונה גם Doppler auscultation.
שימושים לבדיקת דופלר > דופלר כבד

בדיקה זו תשמש פעמים רבות לאבחון portal hypertension. פתולוגיה זו מיוצגת על ידי זרימת דם בכיוון הנגדי בוורידים הפורטליים. בנוסף הבדיקה תשמש להערכת הנזק לאיבר במצב של שחמת.
שימושים לבדיקת דופלר > דופלר רקמות רכות

בבדיקה זו נעשה שימוש בהדמיית ריאות כדי להבדיל בין גושי רקמה רכה ממאירים לשפירים.
ראו גם

בדיקת אולטרה סאונד רפואית
אולטרה סאונד
אפקט דופלר
הערות שוליים

↑  Franceschi, Claude., L'investigation vasculaire par ultrasonographie Doppler, 2. éd. rev. et corr, Paris: Masson, 1979, ISBN 978-2-225-63679-0
↑  Triplex ultrasound (color-flow imaging), stanfordhealthcare.org (באנגלית)
↑  Terry J. DuBose, Anthony L. Baker, Confusion and Direction in Diagnostic Doppler Sonography, Journal of Diagnostic Medical Sonography 25, 2009-05, עמ' 173–177 doi: 10.1177/8756479309335681
↑  Terry J. DuBose, Anthony L. Baker, Confusion and Direction in Diagnostic Doppler Sonography, Journal of Diagnostic Medical Sonography 25, 2009-05, עמ' 173–177 doi: 10.1177/8756479309335681
↑  UpToDate, www.uptodate.com
↑  Pablo Blanco, Anselmo Abdo-Cuza, Transcranial Doppler ultrasound in neurocritical care, Journal of Ultrasound 21, 2018-02-10, עמ' 1–16 doi: 10.1007/s40477-018-0282-9
↑  Vein diagnosis and treatment : a comprehensive approach, New York: McGraw-Hill, Health Professions Division, 2001, ISBN 0-07-069201-7
↑  Ammar A. Oglat, M. Z. Matjafri, Nursakinah Suardi, Mohammad A. Oqlat, A Review of Medical Doppler Ultrasonography of Blood Flow in General and Especially in Common Carotid Artery, Journal of Medical Ultrasound 26, 2018, עמ' 3–13 doi: 10.4103/JMU.JMU_11_17
↑  Kristoffer Hansen, Michael Nielsen, Caroline Ewertsen, Ultrasonography of the Kidney: A Pictorial Review, Diagnostics 6, 2015-12-23, עמ' 2 doi: 10.3390/diagnostics6010002
↑  Leonardo Spatola, Simeone Andrulli, Doppler ultrasound in kidney diseases: a key parameter in clinical long-term follow-up, Journal of Ultrasound 19, 2016-04-16, עמ' 243–250 doi: 10.1007/s40477-016-0201-x
↑  Echocardiogram: MedlinePlus Medical Encyclopedia, medlineplus.gov (באנגלית)
↑  Hee Sun Park, Terry S. Desser, R. Brooke Jeffrey, Aya Kamaya, Doppler Ultrasound in Liver Cirrhosis: Correlation of Hepatic Artery and Portal Vein Measurements With Model for End-Stage Liver Disease Score, Journal of Ultrasound in Medicine 36, 2017, עמ' 725–730 doi: 10.7863/ultra.16.03107
| --- | --- |
בקרת זהויות :  LNB: 000339410  NKC: ph119567 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איור של אלוטרסונוגרפיית דופלר של כלי הדם של המוח
דימות של כלי הדם באזור האגן המציג חוסר זרימה בוריד תוצאה של פקקת ורידים (VT, Venous thrombosis)
מוניטור עוברי
בית אורות (שכונה)

ערך זה עוסק בשכונה בירושלים. אם התכוונתם לישיבה, ראו .
| --- | --- |

רחוב הבניינים הראשי בשכונת בית אורות
 מידע
 עיר:  ירושלים 
 קואורדינטות:  31°47′08″N 35°14′47″E﻿ / ﻿31.785555555556°N 35.246388888889°E﻿ / 31.785555555556; 35.246388888889
  (למפת ירושלים מוגדלת) בית אורות(למפת ירושלים רגילה) בית אורות(למפת הרי ירושלים רגילה) בית אורות(למפת הרי ירושלים מוגדלת) בית אורות
 
הבית המרכזי בשכונה - בו שכנה ישיבת בית אורות
שכונת בית אורות היא שכונה יהודית השוכנת בהר הזיתים בירושלים, סמוך לאוניברסיטה העברית. בשכונה פעלה ישיבת בית אורות.
היסטוריה

בבסיס השכונה עומד בית שהוקם בסוף שנות ה-20 של המאה ה-20 על ידי הילדה אנדרסון, עיתונאית שוודית נוצרייה ושליחתו של עיתון בשם "כרמל". היא קראה לבית "הקן השוודי של ירושלים", והוא שימש גם לאירוח נכבדים, בהם הקיסר האתיופי היילה סלאסי ונסיך הכתר השוודי גוסטב. אנדרסון נהרגה ב-1948, מכדור של צלף.
הבית הועבר לבעלות משפחתה של אנדרסון ומאוחר יותר רכש אותו מוחמד עיסא אבו סאביטאני, איש עסקים תושב שכונת אבו תור, והשכירו. יורשיו מכרו את הבית והקרקע שסביבו בשנת 1985, תמורת כמה מיליוני דולרים, לארווין מוסקוביץ'. תחילה הבניין היה מיועד לאכלס את הסניף הירושלמי של מפלגת מפד"ל. אחר כך יזמו הרב חנן פורת והרב בנימין (בני) אלון הקמה של ישיבה במקום. הישיבה הוקמה לזכרו של גיורא אשכנזי, מ"פ בחטיבת הצנחנים ומפקדו של פורת, אשר נהרג בקרב במקום במלחמת ששת הימים. לאחר פעולות שיפוץ שנמשכו כארבע שנים, תלמידי הישיבה החלו בלימודיהם באוגוסט 1990. הרב אלון עמד בראש הישיבה עד לבחירתו כחבר הכנסת בה'תשנ"ו (1996).
בספטמבר 2001 הורה השר לתשתיות לאומיות, אביגדור ליברמן, לחברת החשמל לחבר את שכונת בית אורות לרשת החשמל של ישראל, במקום הרשת של חברת החשמל המזרח-ירושלמית.
בינואר 2010 אישרה עיריית ירושלים תוכנית בנייה להקמת ארבעה מבנים נוספים במקום, שבהם 24 יחידות דיור עבור משפחות של אנשי הצוות והאברכים הלומדים בישיבה. טקס הנחת אבן פינה למבנים החדשים נערך בינואר 2011, בנוכחות מייק האקבי, מושל ארקנסו לשעבר. בשנת ה'תשע"ד (2014), נחנכה שכונת המגורים ובה עבר להתגורר הרב דוב ליאור. השכונה ממוקמת בסמיכות לשכונת א-טור וסבלה מהתפרעויות הכוללות זריקת אבנים והתנכלויות לתושבים היהודים במקום.
הרחוב המרכזי בשכונה נותר עדיין ללא שם, אך גרם המדרגות שמוביל לשכונה נקרא מעלות חנן פורת על שם מי שהיה ממייסדי השכונה.
ראו גם

מעלה הזיתים
קדמת ציון
ההתיישבות היהודית במזרח ירושלים
הערות שוליים

↑  משה חננאל, "רצח הגברת עם הסוכריות", בתוך: '''ירושלמים: מסע בספר הטלפון המנדטורי 1946''', הוצאת מגזין ארץ הצבי, 2007.
↑  ניר חסון, תעלומת הרצח של המיסיונרית השוודית בי-ם, באתר הארץ, 4 בפברואר 2011
↑  שוקי לבנון, תלמידי ישיבה התנחלו בלב שכונה ערבית בי־ם, חדשות, 26 באוגוסט 1990
↑  חנן שלאין, תלמידי "בית אורות" על הר הזיתים החלו אתמול בלימודיהם בישיבה, מעריב, 27 באוגוסט 1990
↑  נדב שרגאי, שכונות יהודיות במז' י-ם יחוברו לרשת החשמל הישראלית, באתר הארץ, 2 בספטמבר 2001
↑  יהונתן ליס, יאיר אטינגר, עיריית ירושלים אישרה להקים ארבעה בניינים חדשים בישיבת בית אורות במזרח העיר, באתר הארץ, 5 בינואר 2010
↑  ניר חסון, אבן פינה לשכונה חדשה בירושלים; "הבנייה בירושלים רק מקרבת את השלום", באתר הארץ, 31 בינואר 2011
↑  חנן גרינווד, הרב דוב ליאור עזב את קריית ארבע באופן רשמי, ‏04.02.15
↑  עמרי מניב, תלמידי ישיבת "בית אורות" שבשכונת א-טור מציגים את "יומן המלחמה" שלהם, באתר חדשות 13 (לשעבר ערוץ עשר), 23 בנובמבר 2014
בחולצת פסים

בחולצת פסים הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, באפריל 1999, ונכלל באלבום האולפן השני של הזמר, יותר טוב כלום מכמעט, כרצועה הראשונה. את מילות השיר חיבר לידר, לצד יועד נבו שגם הפיק את השיר.
הצלחה מסחרית

השיר נכנס למצעד הסינגלים השבועי של רשת ג' ב-16 במאי 1999, במקום השביעי. "בחולצת פסים" הגיע לשיאו במצעד ב-6 ביוני אותה השנה כשדורג במקום הראשון. הוא ניצב בפסגת המצעד שלושה שבועות רצופים, ושהה בעשרים השירים הפותחים 14 שבועות רצופים. כמו כן, הוא הגיע למקום ה-17 במצעד השירים לשנת ה'תשנ"ט.
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 17 |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| עולם | אפריל 1999 | דיסק | הליקון |
הערות שוליים

↑  Bechultzat Pasim - בחולצת פסים, Genius
| עברי לידר |
| --- | --- | --- |
| אלבומים | מלטף ומשקר • יותר טוב כלום מכמעט • האנשים החדשים • זה לא אותו דבר • בקצב אחיד בתנועות של הגוף • מישהו פעם • האהבה הזאת שלנו • עברי לידר עופר מאירי |  |
| אלבומי הופעה | Live CD‏ • Live DVD‏ • עברי לידר ותזמורת המהפכה בהופעה חיה • קיסריה Live |  |
| מיני-אלבומים | FIGHT!‎ • ניו יורק בשמש |  |
| ערכים קשורים | TYP • יועד נבו • הליקון |  |
| עברי לידר - שירים |
| --- | --- | --- |
| מלטף ומשקר | "לאונרדו" • "תמיד אהבה" • "אף אחד משנינו" |  |
| יותר טוב כלום מכמעט | "הכוס הכחולה" • "בחולצת פסים" • "יותר טוב כלום" |  |
| האנשים החדשים | "בתי קפה" • "על קו המים" • "האנשים החדשים" • "איש יקר" |  |
| זה לא אותו דבר | "זכיתי לאהוב" • "ניסים" • "להבין את המים" • "זה לא אותו דבר" |  |
| בקצב אחיד בתנועות של הגוף | "רק תבקש" • "מתעורר" • "הדרכים הארוכות" • "אלוף העולם" • "ביחד מפחד" |  |
| מישהו פעם | "מישהו פעם" • "מזל טוב ישראל" • "תרמיל" • "לרגע קטן" • "אסתר אוכלת פחמימה" |  |
| האהבה הזאת שלנו | "הייתי כאן" • "הכול בוער" • "האהבה הזאת שלנו" • "מקום ליותר" • "ילדות והעיר הגדולה" |  |
| שירים אחרים | "סינדרלה רוקפלה" • "מוגזם" • "נסיכה שלי" • "הנשף" • "מהכפר אל הכיכר" • "לרקוד עם דמעות בעיניים" • "תזכור הכל" • "המזרח התיכון" • "הרגע הריק" • "השמיים נעולים" • "שמח" ‏•‏‏ "חלומות שנמחקים" |  |
בינגו וה מותריקה

בינגו וה מותריקה, נשיא מלאווי בשנים 2004–2012
בינגו וה מותריקה (באנגלית: Bingu wa Mutharika‏; 24 בפברואר 1934 – 5 באפריל 2012) היה פוליטיקאי וכלכלן מלאווי, שכיהן כנשיא מלאווי מ-24 במאי 2004 ועד מותו ב-2012.
ביוגרפיה

נולד בשם ובסטר ת'ום, לאב שהיה מנהל בית ספר יסודי. גדל בדת הנוצרית הפרסביטריאנית אך מאוחר יותר עבר לנצרות הרומית-קתולית. קיבל תואר שני בכלכלה באוניברסיטת דלהי. השלים דוקטורט בכלכלה בלימודים בהתכתבות באוניברסיטת פסיפיק וסטרן, בלוס אנג'לס.
שינה את שמו במהלך שנות ה-60, כחלק מהלך הרוח הפאן-אפריקאי.
ב-24 במאי 2004 החל לכהן כנשיא מלאווי לאחר מערכת בחירות שנויה במחלוקת, ונבחר שנית ב-2009. החליף בתפקיד את בקילי מולוזי.
בוריתן שש-פסי

| בוריתן שש-פסי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: Grammistes
מין:: בוריתן שש-פסי
שם מדעי
 Grammistes sexlineatus ‏תונברג, 1792

בוריתן שש-פסי (שם מדעי: Grammistes sexlineatus; נקרא גם בוריתן קוקוי) הוא מין דג יחיד בסוגו ממשפחת הדקריים החי באזור האינדו פסיפי ממזרח אפריקה עד להוואי, צפונה עד יפן ודרומה עד ניו זילנד. הוא מצוי גם במפרץ אילת, במים רדודים עד לעומק 20 מטרים.
מאפיינים

דג זה מגיע לאורך 30 סנטימטרים והוא בעל צמד קוצים בסנפיר השת. בעורו בלוטות רבות המפרישות ארס בשעת סכנה הדוחה טורפים. כמות הארס שדג אחד מייצר גדולה מאוד, על כן אין זה מומלץ להכניסו לאקווריום צר מידות המכיל דגים אחרים. על הבוריתן עצמו הארס אינו משפיע.
הוא ניזון בעיקר מדגים וחסרי חוליות שוכני קרקע. הוא מטיל ביצים שצפות בפלנקטון.
הערות שוליים

↑  בוריתן שש-פסי באתר הרשימה האדומה של IUCN
ערך זה הוא קצרמרבנושא דגים. אתם מוזמנים לתרום לוויקיפדיה ו.
בחור קשוח

| --- | --- |

כרזת הסרט באנגלית
 בימוי:  סאמו האנג 
 הופק בידי:  Leonard Ho, Chua Lam 
 תסריט:  Edward Tang, Fibe Ma 
 עריכה:  פיטר צ'אונג
 שחקנים ראשיים:  ג'קי צ'אן ריצ'רד נורטון גבריאלה פיצפטריק
 מוזיקה:  פיטר קם, פיטר רובינסון, Clarence Hui 
 צילום:  Raymond Lam Fai-Tai 
 מדינה:  הונג קונג 
 חברת הפקה:  Orange Sky Golden Harvest 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  31 בינואר 1997
 משך הקרנה:  101 דקות
 שפת הסרט:  אנגלית
 סוגה:  פעולה, קומדיה, פשע
 הכנסות:  הונג קונג - 45,420,457 ארצות הברית - 12,716,953
 הכנסות באתר מוג'ו:   mrniceguy
 דף הסרט ב־IMDb
 
בחור קשוח (באנגלית: Mr. Nice Guy) הוא סרט פעולה בכיכובו של ג'קי צ'אן משנת 1997. הסרט מתרחש במלבורן שבאוסטרליה.
עלילה

עיתונאית הטלוויזיה האוסטרלית דיאנה (גבריאלה פיצפטריק), מתעדת עסקת קוקאין בין המאפיה האיטלקית לבין כנופיית רחוב בשם "השדים" שמשתבשת ומביאה לכך שמנהיג "השדים" נהרג על ידי ראש המאפיה ג'יאנקרלו (ריצ'רד נורטון). דיאנה מתגלה על ידי המאפיה ובורחת, והם רודפים אחריה כדי להשיג את קלטת התיעוד. במהלך הבריחה היא נתקלת בג'קי (ג'קי צ'אן) שהוא למעשה שף בתוכנית בישול בטלוויזיה. ג'קי מסייע לה להימלט מן הרודפים אחריה, ובמהלך המרדף היא בטעות מחליפה את קלטת הווידאו באחד מקטעי הבישול של ג'קי.
ג'קי נפרד ממנה ומגיע לארוחה אצל חבירו רומיאו המכהן כקצין המשטרה של העיר, שם הוא משאיר את הקלטת בלי לדעת שזו הקלטת עם התיעוד. ילדיו של רומיאו צופים בסרטון בלא להיות מודעים למשמעותו. בינתיים דיאנה חוזרת לביתה ומתכוננת לתוכניתה בערב שתחשוף את הפשע המתועד, אך הכנופיה מגיעה לביתה של דיאנה ומאלצת אותה לתת להם את הקלטת, מהר מאוד הם מבינים שהקלטת שאצלה אינה זאת עם התיעוד, ולשאלתם היא עונה שהקלטת נמצאת אצל ג'קי. הם לוקחים אותה איתם אבל היא מצליחה להסיח את דעתם ולברוח. בינתיים חברתו של ג'קי מיקי (מיקי לי) מגיעה לבקרו והיא מתלווית אליו לאירוע צדקה שבו הוא משתתף כשף, במהלך האירוע המאפיה מגיעה ותוקפת אותו.
ג 'קי נמלט עם חברתו מהמאפיה הרודפת אחריו, ולבינתיים דיאנה נכנסת לביתו לחפש את הקלטת, לקישה העוזרת בית מגלה אותה ותוקפת אותה. ג'קי, שבינתיים מגיע הביתה מסלק את דיאנה מהבית אך היא חוזרת מיד ומספרת שהתוקפים מתקרבים, ג'קי אוסף את כולם ליציאה מהגג והם מצליחים להימלט ברגע האחרון.
הם מחליטים להסתתר בביתה של לקישה, אבל כנופיית השדים מצליחה לאתר אותם ולחטוף את מיקי, הם הופכים אותה לבת ערובה עבור הקלטת. ג'קי בשיתוף עם המשטרה קובע איתם פגישה כדי לעשות חילופין, אך ברגע האחרון ה"שדים" שמים לב לנוכחות המשטרה ונמלטים מהמקום. ג'קי, כועס על התנהגותם הבלתי מקצועית של השוטרים, ופותח במרדף אחרי ה"שדים", אבל הם מצליחים לחטוף אף אותו ומכניסים אותו לתוך הטנדר שלהם. ה"שדים" מתקשרים לג'יאנקרלו ומבשרים לו שהם מוכנים לעסקה נוספת של סמים, ואף יש להם את הקלטת בידם, ג'יאנקרלו שמח לשמוע זאת ומזמין אותם לביצוע העסקה. לאחר שהם מסיימים לשוחח, ג'קי מצליח לתקוף את ה"שדים" ולהימלט מהטנדר שגרם לתאונת שרשרת רצינית, והוא משיג מידע מהם שמיקי נמצאת באתר בנייה. בינתיים המשטרה מגיעה, ועוצרת את כל החברים. ג'קי מבקש מהמשטרה שלא יפריעו לו להציל את חברתו.
לקישה דיאנה וג'קי הולכים לאתר בניה, ג'קי נכנס לבדו לחלץ את מיקי, ובאותו זמן ג'יאנקרלו וחבריו מגיעים לסיים חשבונות עם כנופיית ה"שדים", הם מחסלים את הכנופיה מלבד אחת מחברות הכנופיה המצליחה להימלט, ולוקחים את הקוקאין ואת מיקי, דיאנה, ולקישה איתם, ולאחר קרב ארוך הם לוקחים אף את ג'קי איתם. באותו זמן רומיאו קצין המשטרה מגלה את בנו צופה בקלטת המבוקשת, שם הוא מגלה שג'יאנקרלו קשור לכל העניין.
בבית של ג'יאנקרלו, ג'קי נאלץ להשתתף במאבק לא הוגן שבו ידיו ורגליו תפוסות בחבלים המוחזקים על ידי חברי המאפייה. לאחר המאבק ג'יאנקרלו פוקד על אנשיו להרוג את ג'קי ואת הנשים באתר הבנייה שמחוץ לביתו, ג'קי מצליח לתקוף את שוביו ולהיכנס לרכב מכרה ענק השוקל 120 טון. עם הרכב הוא נוסע לעבר ביתו של ג'יאנקרלו והורס את כולו, המשטרה ורומיאו שמגיעים למקום ומגלים את הקוקאין בביתו של ג'יאנקרלו, מחליטים לציין כי הם לא היו עדים לשום דבר וכי זה היה רק קרב כנופיה, ובכך ג 'קי אינו נעצר בעוד המאפיונרים נעצרים על החזקת קוקאין.
שחקנים

ג'קי צ'אן - ג'קי
ריצ'רד נורטון - ג'יאנקארלו
גבריאלה פיצפטריק - דיאנה
מיקי לי - מיקי
וינס פולטו - רומיאו
קארן מק’לורין - לקישה
קמרון דאגלס - האיש של ג'יאנקארלו
הכנסות

הסרט עלה לאקרנים בראש השנה הסינית בשנת 1997 בהונג קונג, והיה לשובר קופות עם הכנסות שהגיעו ל-HK $ 45,420,457. בצפון אמריקה ההצלחה הייתה פחות מרשימה, שם היא נפתחה ב-20 במרץ 1998 ב-1,463 בתי קולנוע. בסוף שבוע הפתיחה, ההכנסות עמדו על 5,250,704 דולר (3,588 דולר למסך), והגיעו עד לסך של 12,716,953 דולר.
הערות שוליים

↑  https://www.imdb.com/title/tt0117786/
בוריס וולינוב

| --- | --- |

 לידה:  18 בדצמבר 1934 (בן 89) אירקוטסק, רוסיה
 מידע כללי
 בשירות:  קוסמונאוט בשירות תוכנית החלל הסובייטית
 לאום:  ברית המועצות סובייטי
 השכלה:  Kacha Higher Military Aviation School of Pilots (1956)  אקדמיית חיל האוויר הסובייטי על שם ז'וקובסקי (6 בינואר 1968) 
 עיסוקים נוספים:  מהנדס חשמל
 תקופת השירות:  1960–1990 (כ־30 שנה)
 דרגה:   פולקובניק (אל"ם)
 זמן שהייה בחלל:  52 יום, 7 שעות, 17 דקות
 משימות
 סויוז 5, סויוז 21
 
 עיטורים
  (פעמיים)  (פעמיים)  
 
בוריס ולנטינוביץ וולינוב (ברוסית: Борис Валентинович Волынов; נולד ב-18 בדצמבר 1934) הוא קוסמונאוט יהודי-סובייטי שטס לחלל בשתי משימות חלל במסגרת תוכנית סויוז. נבחר בקבוצת הקוסמונאוטים הראשונה, יחד עם יורי גגארין, והתאמן לטיסה במסגרת תוכנית החלליות ווסטוק. שימש כטייס גיבוי למספר משימות חלל וטס לראשונה לחלל בחללית סויוז 5 בשנת 1969.
טיסת החלל השנייה שלו התקיימה בשנת 1976 לתחנת החלל סאליוט 5. וולינוב שימש כיועץ בכיר ומדריך בבית הספר לקוסמונאוטים במשך שמונה שנים.
בוריס וולינוב היה האדם הראשון ממוצא יהודי – הוא היה בן לאם יהודיה ולאב רוסי, ותחת חוקי הלאום הסובייטיים לאנשים ממוצא מעורב, בחר להירשם כבן הלאום הרוסי – ששהה בחלל.
משימת סויוז 5

בוריס וולינוב טס לחלל לראשונה כמפקד החללית סויוז 5, ב -15 בינואר 1969. עמו בחללית היו הקוסמונאוטים אלכסיי יליסייב ויבגני חרונוב. משימת החללית הייתה להתחבר עם החללית המאוישת סויוז 4, שעליה הקוסמונאוט ולדימיר שאטאלוב. לאחר ששתי החלליות עגנו, יצאו שני קוסמונאוטים מחלליתו של וולינוב לריחוף בחלל, ועברו לחללית סויוז 4, ושבו לכדור הארץ. וולינוב נותר לבדו בחללית וחזר עמה לכדור הארץ ב-18 בינואר 1969. הייתה זו הפעם הראשונה בהיסטוריה של הטיסות לחלל ששתי חלליות מאוישות עגנו יחדיו בחלל, ובוצעו חילופי צוותים.
משימת סויוז 5 > כמעט אסון בחלל

לאחר שהפעיל וולינוב את מנועי הבלימה של חלליתו, תא החזרה לכדור הארץ היה צריך להתנתק מתא השירות של החללית, אך עקב תקלה ניתוק זה לא התבצע. החללית של וולינוב החלה בנפילתה אל כדור הארץ כשחרטום החללית מופנה קדימה במקום מגן החום. הטמפרטורה עלתה באופן ניכר, ותא החללית של וולינוב החל להתמלא בעשן כתצאה מאטמי הגומי של הפתח, שהחלו נשרפים. דלת התא, העשויה טיטניום, החלה להתעוות מהחום, ושניות שלפני שהחללית החלה להשרף ולהתפרק, נותק תא השירות ותא הפיקוד של החללית החל לייצב עצמו עם מגן החום כלפי מטה.
משימת סויוז 5 > נחיתה קשה

עקב הסחרור של החללית, משנפרש המצנח שלה, הוא לא התנפח כראוי, והחללית צנחה במהירות רבה הרבה יותר מהמתוכנן. החללית פגעה בקרקע בעוצמה רבה, ולוולינוב נגרמו פציעות מרובות, ובהם שברים בצלעות, בלסת, ורוב שיניו נשברו. כשהוא פצוע קשה, יצא מחלליתו על מנת לגלות כי נחת בהרי אוראל, בשלג עמוק, עקב תקלה במערכת הניווט של החללית. הטמפרטורה הייתה 38 מעלות צלזיוס מתחת לאפס, וולינוב הבין כי אם ימתין לחילוץ, סביר שלא ישרוד, לכן יצא למסע מילוט רגלי, ולאחר כעשרה קילומטרים הגיע לבית של אזרח מקומי, שם קיבל מחסה, והוזעקה עזרה.
סיפור הנחיתה הקשה, שכמעט הסתימה באסון לא פורסם עד שנת 1997, אז התראיין וולינוב לראשונה. פרטים מלאים על קורותיו במשימת חלל זו נתן וולינוב בראיון מקיף בשנת 2003, עת ביקר בישראל.
משימת סויוז 21 / סאליוט 5

וולינוב טס לחלל במשימתו השנייה כמפקד החללית סויוז 21. השיגור התקיים בקוסמודרום בייקונור ב-6 ביולי 1976. החללית שהתה בחלל כשהיא מחוברת לתחנת החלל סאליוט 5, ונחתה בקזחסטן ב - 24.8.1976. עם וולינוב טס לחלל הקוסמונאוט ויטאלי ז'ולובוב.
שני הקוסמונאוטים פעלו בתחנת החלל סאליוט 5, שהייתה למעשה תחנת חלל צבאית מסדרת תחנות החלל הצבאיות של ברית המועצות, שכונתה אלמאז. במסגרת הפעילות שלהם בחלל, ערכו תצפיות על תרגיל צבאי סובייטי גדול, לשם הערכת היכולת לתצפת מהחלל על מטרות קרקעיות צבאיות. נוסף לפעילות הצבאית, בוצעו על ידי הצוות מספר ניסויים מדעיים.
משימת החלל הסתיימה מוקדם מהצפוי, עקב שורה של בעיות טכניות ובהן תקלת חשמל חמורה, התדרדרות במצבו הנפשי של הקוסמונאוט ז'ולובוב, והיה חשש להרעלה של אנשי הצוות עקב חשיפה לחומרים כימיים שונים, חלק מהם אדי דלק רקטי שנשאה תחנת החלל לצורך תמרון.
הערות שוליים

↑  Космонавт Волынов - в Израиле; כך גם בערכו ברשימת גיבורי ברית המועצות.
↑  חיים מזר, ‏סוליוט 5, באתר "הידען", 21 בפברואר 2014
| --- | --- |
בקרת זהויות :  NLI: 987007301065305171  ISNI: 0000 0001 0836 4632  LCCN: no2010065014  VIAF: 160861053   WorldCat (עם VIAF): 160861053
ארנו מימרן

| --- | --- |
אין תמונה חופשית
 לידה:  11 בפברואר 1972 (בן 52) 
 מדינה:  צרפת 
 השכלה:  תיכון ז'אנסון-דה-סאי 
 
ארנו מימרן (בצרפתית: Arnaud Mimran; נולד ב-11 בפברואר 1972) הוא איש עסקים יהודי-צרפתי שהורשע בעבירות מס ובחטיפה למטרת סחיטה, וכן הואשם בעבירות פיננסיות נוספות ובשני מקרי רצח.
ביוגרפיה

מימרן הוא בנו של איש העסקים הצרפתי ז'אק מימרן, שעסק בעיקר בנדל"ן בפריז. ז'אק מימרן עמד בראש פרשת שחיתות הקרויה "שוחד הרכבות הגדול" (1987–1996), שבמסגרתה שיחד פקידים בבלגיה ובצרפת כדי לזכות במכרז לסלילת קו רכבת מהיר, בין בלגיה לצרפת.
בצעירותו היה ארנו מימרן ברוקר, והרוויח עשרות מיליוני דולרים. הוא הפגין לאורך השנים אורח חיים ראוותני. בנובמבר 2012 הזמין לחגיגת בר המצווה של בנו ידוענים רבים, בהם שון קומבס, פארל ויליאמס, בר רפאלי ואייקון. הוא שלח ל-500 מוזמנים אייפד ובו ההזמנה לחגיגה. בשנת 2015 דווח כי הוא מתגורר בבית פרטי רחב ידיים עם בריכת שחייה מקורה ברובע השישה-עשר של פריז.
אשתו הראשונה של מימרן הייתה אן דריי, בתו של המיליארדר ואספן האמנות קלוד דריי. בשנת 2010 נישא לדוגמנית קלאודיה גלנטי, ולזוג נולדו שני בנים ובת. בגיל תשעה חודשים נפטרה בתו מחיידק טורף. בני הזוג נפרדו בשנת 2014.
כיום בת זוגו היא תמרה פיסנולי (ילידת 1983), שהייתה נשואה בשנים 2006–2009 לכדורגלן האיטלקי דניאלה דה רוסי, ולהם בת משותפת. בדצמבר 2014 נעצרה פיסנולי כחלק מכנופיה שעל פי החשד חטפה איש עסקים מרומא וניסתה לסחוט ממנו כסף בעינויים ובאיומים על חייו.
ביוגרפיה > פעילות עבריינית שנקשרה בשמו > עבירות פיננסיות

ארנו מימרן הורשע בצרפת בעבירות מס בסוף שנות ה-90, ובשנת 2000 נחקר על עבירות של מסחר במניות על בסיס מידע פנים בארצות הברית, והסכים לשלם עם שותפיו כופר קנס של 1.2 מיליון דולר.
על פי חקירת החברה הצרפתית לשווקים פיננסיים (AMF), בשנים 2005–2006 ביצע מימרן לפחות שתי עסקאות שבהן הרוויח הון רב כתוצאה מסחר במידע פנים. המקרה הראשון היה באוקטובר 2005, בו קנה מימרן מניות של מפעיל תעופה מדנמרק בשם "Københavns Lufthavn" שנרכש לאחר זמן קצר על ידי חברה אוסטרלית. המקרה השני היה בינואר 2006, בו קנה מימרן מניות של חברת סחר פלדה בשם "Mittal" שנרכשה על ידי חברה אחרת לאחר מספר ימים.
על פי ממצאי החקירה, מימרן חמק מעונש מכיוון שהוא ביצע את העסקאות באמצעות חברות חיצוניות הנמצאות מחוץ לצרפת.
ביוגרפיה > פעילות עבריינית שנקשרה בשמו > פרשת הונאות המע"מ על מכסות פחמן דו-חמצני

בפרשת הונאות המע"מ על מכסות פחמן דו-חמצני, קבוצת אנשים ביצעה תרגיל עוקץ שבו קשרו קשר להעלמת תשלומי מס ערך מוסף בצרפת בגובה של 280 מיליון אירו או יותר. לטענת התביעה בצרפת, מימרן הוא מנהל הכספים של הקבוצה.
הקבוצה עסקה במסחר במכסות פחמן דו-חמצני, על פי פרוטוקול קיוטו לצמצום גזי החממה, המסדיר את נושא הפליטה של פחמן דו-חמצני. על פי האישום, מימרן גבה מס ערך מוסף על עסקאות בתחום זה, אך לא העביר את הסכומים שנגבו למשרד האוצר הצרפתי.
הוא נעצר ב-20 בינואר 2015 בפריז על ידי חוקרים מטעם בית הדין של שירותי המכס הלאומי (SNDJ) והועמד לדין באשמת הונאה, הלבנת הון והסתרת הונאה מאורגנת. במהלך המשפט התבקש מימרן, בין השאר, להסביר את יחסיו עם בנימין נתניהו, הכוללים מספר תרומות כספיות.
ביוגרפיה > פעילות עבריינית שנקשרה בשמו > חטיפת בנקאי שווייצרי (2015)

ביוני 2015 יחד עם שותפו פאריד חידר, חטפו ברמות הסן בנקאי ממוצא טורקי, ואילצו אותו לבצע העברה כספית של שני מיליון אירו. ב-2021 הוא הורשע ונשפט ל-13 שנות מאסר. המשטרה חוקרת את מעורבותו האפשרית גם בפרשות נוספות.
ביוגרפיה > פעילות עבריינית שנקשרה בשמו > חשדות ברצח

באפריל 2021 דיווחה סוכנות הידיעות הצרפתית שמימרן הואשם בבית משפט בפריז בהקשר למותם של סמי סוויד בספטמבר 2010 ושל קלוד דריי באוקטובר 2011. מימרן הואשם ב"רצח בפשע מאורגן" במקרה של סוויד, ישראלי תושב הרצליה שהיה שותף למעשי ההונאה של מימרן. סוויד נורה דקות ספורות לפני שהיה אמור להיפגש עם מימרן, ליד שער הניצחון בפריז. מימרן מואשם בהתנקשות בדריי, אביה המיליארדר של אשתו הראשונה, שנרצח בווילה שבבעלותו בפרבר ניי-סיר-סן ליד פריז.
עוד לפני שהואשם מימרן, חלק מהנחקרים בפרשת ההונאה של מימרן סירבו להעיד נגדו מחשש לחייהם והצביעו על שורת מקרי הרצח כהסבר לסירובם. מלבד מקרי הרצח של סוויד ודריי, נקשר לפרשה גם מותו ביריות של אלבר טאייב, נהגו ושומר ראשו של סיריל מולי, שחקן פוקר ידוע שהיה שותף עסקי של מימרן, במאי 2014.
ביוגרפיה > פעילות עבריינית שנקשרה בשמו > שיחוד גורמים בבית הסוהר

מספר סוהרים נחקרו על נתינת תנאים מיוחדים במעצר למימרן וחבריו תמורת שוחד.